OpenLLM-France/wikimedia huggingface dataset:
# La Verneda (Taradell)

La Verneda és una masia de Taradell (Osona) inclosa a l'Inventari del Patrimoni Arquitectònic de Catalunya, situada dalt d'un talús prop del riu Gurri.

## Descripció

Masia de planta basilical amb façana situada a migdia. Consta de planta baix, primer pis i golfes al cos central. El portal és d'arc rebaixat, dues finestres a la planta i un balconet al primer pis, dos arcs rebaixats a les golfes. A ponent s'hi adossa un cos cobert per una sola vessant amb planta i primer pis. És utilitzada com a pallissa. Al nord hi ha un cobert adossat a la planta, quatre finestres de dimensions diverses al primer pis i una a les golfes. A llevant finestreta a la planta, una al primer pis i l'altra a les golfes. Sobre el portal hi ha un esgrafiat "MAS VERNEDA" 1927.

## Història

La casa fou construïda a principis del segle XX en el lloc conegut per La Verneda, topònim que deu provenir de la frondositat dels verns del lloc. En els fogatges del terme de 1553 hi trobem esmentat un tal «Joan Verneda sastre», no sabem si es refereix al mateix lloc. Fou adquirida fa un any. Conserva dues boniques peces de pedra.

## Referències

* 1 2 3 «La Verneda». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 8 octubre 2017].
# La Riera (Torelló)

La Riera és un monument del municipi de Torelló (Osona) inclòs en l'Inventari del Patrimoni Arquitectònic Català.

## Descripció

Masia situada al costat del Ter i construïda damunt la pedra viva. És de planta rectangular i coberta a dues vessants. Consta de planta baixa i dos pisos. Degut a l'estretor que presenta a la façana s'observa una alçada molt considerable. La façana té un portal adovellat el qual es troba orientat a migdia. La part baixa dels murs és construïda amb còdols de riu. La finestra central és esculpida amb motllures tant a la llinda com a l'ampit. Als laterals hi ha cares esculpides i al centre de la llinda hi ha un escut sostingut per figures antropomorfes, petites. La finestra de la part esquerra és de tipus conopial i al mur de ponent n'hi ja una altra de les mateixes característiques. A tramuntana es veu la paret construïda amb tàpia. L'estat de conservació és mitjà.

## Història

Antic mas del qual se'n tenen notícies des del segle xiii. Aquest mas el trobem esmentat en el fogatge de 1553 de la parròquia i terme de Sant Feliu de Torelló. Habitava el mas per aquella època Riera Lois. Fou reformat i ampliat al segle xviii, concretament el 1619 com indica una llinda d'un portal interior. Els propietaris d'aquest mas són els mateixos del mas Cornelles de les Masies de Voltregà i del Mas de Folgueroles.

## Referències

* 1 2 «La Riera». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 3 desembre 2012].

## Enllaços externs

* La Riera Arxivat 2016-03-03 a Wayback Machine., fitxa del catàleg de l'Ajuntament
# Auburn (Alabama)

Auburn és una població dels Estats Units a l'estat d'Alabama. Segons el cens del 2008 tenia 56.088 habitants.

## Demografia

Segons el cens del 2000, Auburn tenia 42.987 habitants, 18.421 habitatges, i 7.239 famílies. La densitat de població era de 424,2 habitants/km².
Dels 18.421 habitatges en un 18,6% hi vivien nens de menys de 18 anys, en un 28,6% hi vivien parelles casades, en un 7,7% dones solteres, i en un 60,7% no eren unitats familiars. En el 36,8% dels habitatges hi vivien persones soles el 4,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,12 i el nombre mitjà de persones que vivien en cada família era de 2,93.
Per edats la població es repartia de la següent manera: un 15,4% tenia menys de 18 anys, un 44,6% entre 18 i 24, un 21,9% entre 25 i 44, un 11,7% de 45 a 60 i un 6,4% 65 anys o més.
L'edat mediana era de 23 anys. Per cada 100 dones hi havia 99,4 homes. Per cada 100 dones de 18 o més anys hi havia 99,9 homes.
La renda mediana per habitatge era de 17.206 $ i la renda mediana per família de 55.619 $. Els homes tenien una renda mediana de 41.012 $ mentre que les dones 26.209 $. La renda per capita de la població era de 16.431 $. Aproximadament el 14% de les famílies i el 38,1% de la població estaven per davall del llindar de pobresa.

## Personatges il·lustres

* Frederick Chapman Robbins (1916 - 2003) bacteriòleg, Premi Nobel de Medicina o fisiologia de l'any 1954.

## Poblacions properes

El següent diagrama mostra les poblacions més properes.

## Referències

* ↑ «Annual Estimates of the Population for Incorporated Places in Alabama». Oficina del Cens dels Estats Units, 10-07-2008.
# Aubure

Aubure (en alsacià Altwihr) és un municipi francès, situat a la regió del Gran Est, al departament de l'Alt Rin. L'any 1999 tenia 400 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 286 | 331 | 312 | 293 | 372 | 400 |

## Administració

Llista d'alcaldes :
| Període | Identitat | Partit |
| 2001- | Claude Humbrecht | MoDem |
# Auguste Stéphane

Auguste Stéphane (Metz, 9 de febrer de 1863 - Publier, 12 de febrer de 1947) va ser un ciclista francès de finals del segle xix. La seva victòria més destacada fou la Bordeus-París de 1892.

## Palmarès

* 1892
** 1r a la Bordeus-París
* 1894
** 1r a la París-Spa
* 1897
** 1r a la Tolosa-Agen-Tolosa

## Enllaços externs

* Fitxa d'Auguste Stéphane a sitiodeciclismo.net
# Au nom de la terre

Au nom de la terre (literalment En nom de la terra) és una pel·lícula francesa de drama del 2019 dirigida per Edouard Bergeon. És protagonitzada per Guillaume Canet, Veerle Baetens, Anthony Bajon i Rufus.

## Sinopsi

En Pierre té 25 anys quan torna de Wyoming per trobar-se amb la Claire, la seva promesa, i fer-se càrrec de la granja familiar. Vint anys després, la granja ha prosperat, així com la família. És l'època dels dies feliços, almenys al principi. Els deutes s'acumulen i en Pierre està cansat de la feina.

## Repartiment

* Guillaume Canet: Pierre Jarjeau
* Veerle Baetens: Claire Jarjeau
* Anthony Bajon: Thomas Jarjeau
* Rufus: Jacques Jarjeau, pare d'en Pierre
* Samir Guesmi: Mehdi
* Yona Kervern: Emma Jarjeau
* Marie-Christine Orry: Martine Jarjeau
* Raffin Melanie: Sarah
* Solal Forte: Rémi

## Referències

* ↑ «[{{{url}}} Au nom de la terre]». [Consulta: 7 febrer 2020].
* ↑ «Suicide en agriculture Un agriculteur se suicide chaque jour selon la MSA». [Consulta: 1r febrer 2020].
# Bajka

Bajka és un poble i municipi d'Eslovàquia que es troba a la regió de Nitra, al sud-oest del país. La primera menció escrita de la vila es remunta al 1286.

## Referències

* ↑ «Nitriansky kraj (Slovakia): Districts, Towns and Municipalities - Population Statistics, Charts and Map». [Consulta: 24 desembre 2021].
# Bajo Guadalquivir

El Bajo Guadalquivir és una comarca situada en la província de Sevilla, a la comunitat autònoma d'Andalusia. Està formada per Lebrija, El Cuervo de Sevilla, Las Cabezas de San Juan, Los Palacios y Villafranca, Utrera, Palmar de Troya, El Coronil i Los Molares.
Limita al nord amb la Comarca Metropolitana de Sevilla, a l'est amb la Campiña de Morón y Marchena, al sud amb la Campiña de Jerez i a l'oest amb el Riu Guadalquivir.

## Referències

* ↑ «La Comarca». Arxivat de l'original el 2019-06-22. [Consulta: 22 juny 2019].
* ↑ «Nuevo mapa de la comarca del Bajo Guadalquivir». Arxivat de l'original el 2019-06-22. [Consulta: 22 juny 2019].
# Bad Biology

Bad Biology és una pel·lícula estatunidenca dirigida per Frank Henenlotter, estrenada el 2008.

## Argument

Un home i una dona genèticament modificats busquen el gran amor cadascun pel seu costat. S'acaben trobant i és l'immediat enamorament. Se'n seguirà una boja i llarga nit amb repercussions catastròfiques.< Jennifer (Charlee Danielson) té set clitoris coneguts (va començar a menstruar als cinc anys, i dona llum a una criatura mutant dues hores després de cada contacte sexual. Cap home ha estat capaç de satisfer-la, i descarta tota descendència d'ella. Batz (Anthony Sneed), té penis vagina-addicte amb una ment pròpia, que està creixent fora de control.

## Desenvolupament

Henenlotter i Rugged Man van escriure el guió junts. Henenlotter feia de director i Rugged Man de productor. Gabe Bartalos va crear els efectes especials, ha fet efectes en altres quatre pel·lícules amb Henenlotter. La partitura original va ser fet per Josh Glazer amb l'acompanyament per part del guanyador del Grammy Prince Paul i Vinnie Paz de Jedi Mind Tricks va ajudar a finançar-la. La pel·lícula és protagonitzada per Charlee Danielson amb cameos de J-Zone, Wu-Tang, Remedy, Penthouse Pet, Krista Ayne, Reef the Lost Cauze, Staff Sergeant, el director James Glickenhaus, i la model Playboy Jelena Jensen.

## Sortida

Es va estrenar al Festival de Cinema de Philadelphia de 2008 on Henenlotter rebia el premi Phantasmagoria . El 13 de febrer de 2010 Flix Rar venia les primeres còpies del DVD

## Referències

* ↑ MySpace.com. Bad Biology (en anglès). MySpace.com.
* ↑ Bad Biology Hits DVD!
* ↑ NY

## Repartiment

* Charlee Danielson: Jennifer.
* Anthony Sneed: Batz.
* Krista Ayne.
* Jelena Jensen.

## Enllaços externs

* Web oficial (anglès)
# Batalla de Geisberg

La batalla de Geiseberg o de Wissembourg va tenir lloc del 26 a 27 de desembre de 1793 entre les tropes franceses de la primera república comandades pel general Lazare Hoche que venceren la coalició austro-prussiana del general Dagobert Sigmund von Wurmser. Això va succeir en el marc de la Guerra de la Primera Coalició de les guerres revolucionàries franceses. van combatre uns 35.000 efectius per cada bàndol i se'n desconeixen les baixes.
La victòria francesa va permetre que aquestes ocupessin la totalitat d'Alsàcia. També va significar que austríacs i prussians trenquessin les seves relacions tot culpant-se mútuament de la desfeta. El nom d'aquesta batalla està gravat a l'Arc de triomf de París.

## Bibliografia

* Smith, Digby. The Napoleonic Wars Data Book (en anglès). Londres: Greenhill, 1998. ISBN 1-85367-276-9.
# Baltasar Alsina Fàbregas

Baltasar Alsina Fàbregas (Breda, 1880 - Santa Coloma de Farners, 26 d'octubre de 1947), més conegut com a Tasanet, va ser un músic i polític català, últim alcalde republicà de Santa Coloma de Farners.
Violinista de professió, als 16 anys debutava a l'orquestra de Sant Celoni i als 24 s'establia a la capital de la Selva, on ingressaria a la cobla La Farnense. El 1938 diverses personalitats del poble, amb qui mantenia bona relació. el van convèncer per exercir el càrrec d'alcalde de Santa Coloma de Farners.
Després de la Guerra Civil va ser represaliat i condemnat a 6 anys de presó, on coincidiria amb el seu fill Pepet. Va sortir-ne malalt al cap de dos anys i va tornar a Santa Coloma on va exercir de mestre de música. Va escriure unes memòries abans de morir l'octubre de 1947.

## Referències

* ↑ Món, El. «Història d'un músic de cobla republicà». Arxivat de l'original el 2019-02-07. [Consulta: 6 febrer 2019].
* ↑ Estéban, Ramon. «Santa Coloma honora l'últim alcalde de la República». [Consulta: 6 febrer 2019].
# Lavinia Goodell

Lavinia Goodell (Utica, Nova York, 2 de maig de 1839 - Janesville, Wisconsin, 31 de març de 1880), també coneguda com a Rhoda Lavinia Goodell, va ser la primera dona amb llicència per exercir el dret a Wisconsin.
Goodell era filla del destacat abolicionista William Goodell. Va treballar al diari del seu pare, The Principia, i a Harper's Magazine abans d'instal·lar-se a Janesville al Wisconsin el 1871.
El 1874 Lavinia, que havia estudiat dret de manera autodidàctica, va ser admesa al col·legi d'advocats de Rock County i va convertir-se en la primera dona advocada de l'estat de Wisconsin. El 1876, se li va denegar la petició per exercir davant el Tribunal Suprem de Wisconsin. El jutge principal, Edward G. Ryan, va mostrar indignació per aquesta petició i la va descriure com una sortida de l'ordre de la natura.
El 1877, John Cassoday, que era un simpatitzant de Goodell, va ser elegit portaveu de l'assemblea i va fer servir la seva influència per a promulgar la llei que va permetre que les dones poguessin exercir al Tribunal Suprem. El 1880, Goodell va guanyar el seu primer cas a la Cort Suprema de Wisconsin, poc abans de morir de càncer a Janesville, Wisconsin.
L'escriptora Betty Diamond va inspirar-se en la vida de Goodell per escriure l'obra de teatre Lavinia. L'any 2012, la jutgessa en cap de Wisconsin, Shirley Abrahamson, l'Oficina del Tribunal de l'Estat i diversos prestigiosos professors d'estudis de la dona, van proposar al Wisconsin Humanities Council (WHC, Consell d'Humanitats) subvencionar el 2014 la recerca de Diamond i després la representació de l'obra, resultat d'aquest estudi, durant un gir a l'estat. El 2019, el WHC va finançar la publicació d'una biografia en línia. El novembre del mateix anys, el Col·legi d'Advocats de l'Estat li va atorgar pòstumament el Lifetime Innovator Award, un premi a la seva trajectòria com a innovadora del dret.

## Referències

* ↑ «Lavinia Goodell» (en anglès). Women in Wisconsin. [Consulta: 12 octubre 2019].
* ↑ «Goodell, Rhoda Livinia 1839 - 1880» (en anglès). Wisconsin Historical Society. [Consulta: 7 octubre 2019].
* 1 2 3 «The First 150 Women» (en anglès). State Bar of Wisconsin (WisBar), 02-06-2009. Arxivat de l'original el 2 de juny 2009. [Consulta: 7 octubre 2019].
* ↑ «Motion to admit Miss Lavinia Goodell to the Bar of this Cour» (pdf) (en anglès). Wicourts. [Consulta: 7 octubre 2019].
* ↑ Ranney, Joseph. «John B. Cassoday and the Yankee Element in Wisconsin» (en anglès). State Bar of Wisconsin, 01-03-2003. [Consulta: 7 octubre 2019].
* ↑ «Rock County Stories of Temperance and Women's Suffrage» (en anglès). League of Women Voters of Wisconsin (LWV). [Consulta: 7 octubre 2019].
* ↑ «Lavinia Goodell: Dedicated to Public Service» (en anglès). Wisconsin Humanities Council. Arxivat de l'original el 7 d’octubre 2019. [Consulta: 7 octubre 2019].
* ↑ Finkel, Ed «Meet this Year´s Champions of Innovation» (en anglès). Inside Track. Wisconsin State Bar, 19-11-2019 [Consulta: 28 novembre 2019].
# Lavincourt

Lavincourt és un municipi francès situat al departament del Mosa i a la regió del Gran Est. L'any 2007 tenia 72 habitants.

## Demografia
### Població

El 2007 la població de fet de Lavincourt era de 72 persones. Hi havia 28 famílies, de les quals 4 eren unipersonals (4 dones vivint soles i 4 dones vivint soles), 8 parelles sense fills, 12 parelles amb fills i 4 famílies monoparentals amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 42 habitatges, 29 eren l'habitatge principal de la família, 5 eren segones residències i 8 estaven desocupats. Tots els 42 habitatges eren cases. Dels 29 habitatges principals, 23 estaven ocupats pels seus propietaris, 5 estaven llogats i ocupats pels llogaters i 2 estaven cedits a títol gratuït; 2 tenien dues cambres, 6 en tenien tres, 10 en tenien quatre i 12 en tenien cinc o més. 24 habitatges disposaven pel capbaix d'una plaça de pàrquing. A 10 habitatges hi havia un automòbil i a 18 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Lavincourt el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 4 |
| 0 | 80 a 84 | 0 |
| 4 | 75 a 79 | 0 |
| 4 | 70 a 74 | 4 |
| 4 | 65 a 69 | 0 |
| 0 | 60 a 64 | 0 |
| 0 | 55 a 59 | 0 |
| 4 | 50 a 54 | 0 |
| 4 | 45 a 49 | 0 |
| 0 | 40 a 44 | 8 |
| 4 | 35 a 39 | 0 |
| 0 | 30 a 34 | 4 |
| 0 | 25 a 29 | 0 |
| 8 | 20 a 24 | 0 |
| 8 | 15 a 19 | 0 |
| 8 | 10 a 14 | 0 |
| 4 | 5 a 9 | 0 |
| 0 | 0 a 4 | 0 |

## Economia

El 2007 la població en edat de treballar era de 48 persones, 42 eren actives i 6 eren inactives. De les 42 persones actives 37 estaven ocupades (22 homes i 15 dones) i 5 estaven aturades (1 home i 4 dones). De les 6 persones inactives 3 estaven jubilades, 1 estava estudiant i 2 estaven classificades com a «altres inactius».

### Activitats econòmiques

L'únic establiment que hi havia el 2007 era d'una empresa de serveis.
L'any 2000 a Lavincourt hi havia 5 explotacions agrícoles que ocupaven un total de 405 hectàrees.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Exploitations agricoles
* Résumé statistique Fitxa resum de dades estadístiques de Lavincourt a l'INSEE.
* Évolution et structure de la population Fitxa amb el detall de dades de Lavincourt a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Leeuwarderadeel

Leeuwarderadeel (Ljouwerteradiel en frisó) és un municipi de la província de Frísia, al nord dels Països Baixos. L'1 de gener de 2009 tenia 10.412 habitants repartits per una superfície de 41,38 km² (dels quals 0,58 km² corresponen a aigua). Limita al nord amb het Bildt i Ferwerderadiel, a l'oest amb Menaldumadeel, a l'est amb Tytsjerksteradiel i al sud amb Ljouwert

## Administració

El consistori actual, després de les eleccions municipals de 2007, és dirigit per E. J. ter Keurs. El consistori consta de 15 membres, compost per:
* Gemeentenbelangen, 5 escons
* Crida Demòcrata Cristiana, (CDA) 3 escons
* Partit del Treball, (PvdA) 4 escons
* Partit Nacional Frisó, (FNP) 2 escons
* Partit Popular per la Llibertat i la Democràcia, (VVD) 1 escó

### Llista de burgmestres

* 1816-1823 Jacob Nanning baron du Tour;
* 1823-1852 Vitus Valerius van Cammingha;
* 1853-1854 Jhr. Mr. W.E. Engelen;
* 1855-1865 Jhr. Mr. J. Minnema van Haersma de With;
* 1866-1882 F.C. Andreae;
* 1883-1884 P. Lycklama á Nijeholt;
* 1884-1886 I. Bolman;
* 1886-1914 Y. Oosterlo;
* 1914-1918 Jhr. Mr. J.M. van Beijma;
* 1918-1936 J.G. Jansonius;
* 1936-1951 Jhr. W.J.H. Hora Siccama;
* 1951-1962 Drs. A. de Boer;
* 1962-1969 H. Hellinga;
* 1969-1990 H. Boschma;
* 1990-1998 Mr. C. Bijl;
* 1998-2003 Mevr. W.Chr. Vroegindeweij;
* 2004- E.J. ter Keurs.

## Enllaços externs

* www.leeuwarderadeel.nl Arxivat 2013-06-15 a Wayback Machine.
# La Tenda

La Tenda és una muntanya de 732 metres de la Serra del Montsià. Es troba entre els municipis d'Alcanar i d'Ulldecona, a la comarca catalana del Montsià.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Coronària (desambiguació)

«Coronària» té aquests significats:
* Coronària, una espècie de margarida.
* Circulació coronària, la circulació del cor (artèries i venes coronàries).
# Set

«Set» té aquests significats:
* Set (nomós), nomós de l'Alt Egipte.
* Riu de Set, riu català, afluent del Segre.
* Nombre set.
* 7, any
* Set o Seth, déu egipci.
* Set, unitat del joc en alguns esports com el tennis o el voleibol, vegeu Competició_esportiva#Partits_a_dos
* Set (fisiologia)
* Biografies:
** Set (Gènesi), personatge del Gènesi.
** Simeó Set, escriptor romà d'Orient del s. XI.
# Novogrigórivka (Bilohirsk)

* Per a altres significats, vegeu «Novogrigórivka».
Novogrigórivka (en (ucraïnès): Новогригорівка, en rus: Новогригорьевка, Novogrigórievka) és un poble de la República Autònoma de Crimea a Ucraïna, que el 2014 tenia 153 habitants. Pertany al districte de Bilohirsk.

## Referències

* ↑ «Приказ Минкомсвязи России «О внесении изменений в Российскую систему и план нумерации, утвержденные приказом Министерства информационных технологий и связи Российской Федерации от 17.11.2006 № 142»». Минкомсвязь России. Arxivat de l'original el 2017-07-05. [Consulta: 24 juliol 2016].
* ↑ «Новые телефонные коды городов Крыма». Крымтелеком. Arxivat de l'original el 2016-05-06. [Consulta: 24 juliol 2016].
# Norfolk (Nova York)

Norfolk és una concentració de població designada pel cens dels Estats Units a l'estat de Nova York. Segons el cens del 2000 tenia 1.334 habitants.

## Demografia

Segons el cens del 2000, Norfolk tenia 1.334 habitants, 558 habitatges, i 362 famílies. La densitat de població era de 192,2 habitants per km².
Dels 558 habitatges en un 28,3% hi vivien nens de menys de 18 anys, en un 47,5% hi vivien parelles casades, en un 11,8% dones solteres, i en un 35,1% no eren unitats familiars. En el 29,4% dels habitatges hi vivien persones soles el 17,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,38 i el nombre mitjà de persones que vivien en cada família era de 2,9.
Per edats la població es repartia de la següent manera: un 23,9% tenia menys de 18 anys, un 8,2% entre 18 i 24, un 26,5% entre 25 i 44, un 22,5% de 45 a 60 i un 18,9% 65 anys o més.
L'edat mediana era de 39,5 anys. Per cada 100 dones de 18 o més anys hi havia 88,7 homes.
La renda mediana per habitatge era de 24.722 $ i la renda mediana per família de 31.307 $. Els homes tenien una renda mediana de 29.868 $ mentre que les dones 14.961 $. La renda per capita de la població era de 1.4.946 $. Entorn del 14,9% de les famílies i el 20,9% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Norfolk». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 9 agost 2010].
* ↑ «Geographic Comparison Table- Norfolk». American Fact Finder. Oficina del Cens dels Estats Units, 12-01-2010.
# Nuno Santos

Nuno Miguel Cardoso Santos (Moçambic, 20 novembre 1973) és un astrofísic portuguès especialitzat en la detecció i caracterització de planetes extrasolars, dels quals en va descobrir vuit.
Santos completà el seu grau en física a la Facultat de Física de la Universitat de Lisboa a Portugal, el 1996. El 1998 completà un màster a la mateixa universitat en astronomia i astrofísica. El 2002 presentà la seva tesi doctoral a la Universitat de Ginebra, Suïssa. Fins al 2008 ocupà diferents llocs d'investigador en la Universitat de Lisboa i en la de Porto, ambdues a Portugal. Des del 2008 treballa d'investigador en el Centre d'Astrofísica de la Universitat de Porto.
És el descobridor, com a primer autor dels articles, dels exoplanetes: HD 192263 b (2000); HD 213240 b i HD 28185 b (2001); Mi Arae c (2004); HD 171028 b (2007); HD 45652 b (2008); HD 181720 b i HD 5388 b (2010).
El 2010 fou guardonat amb el Premi Internacional Viktor Ambartsumian juntament amb Michel Mayor i Garik Israelian.

## Referències

* ↑ «Curriculum Vitae Nuno C. Santos» (en anglès). [Consulta: 7 març 2017].
* ↑ «Exoplanets.org» (en anglès). [Consulta: 27 febrer 2017].
* ↑ «2010 Prize Winners» (en anglès). Viktor Ambartsumian International Prize. Arxivat de l'original el 2015-01-10. [Consulta: 8 març 2017].
# Ottoïta

L'ottoïta és un mineral de la classe dels òxids. Rep el nom de la muntanya Otto, a Califòrnia, la localitat tipus.

## Característiques

L'ottoïta és una oxisal de fórmula química Pb₂TeO₅. Va ser aprovada com a espècie vàlida per l'Associació Mineralògica Internacional l'any 2009. Cristal·litza en el sistema monoclínic, i es troba formant cristalls en forma de llança.

## Formació i jaciments

Aquesta espècie va ser descrita gràcies a les troballes en dues mines de la muntanya Otto, al comtat de San Bernardino, a l'estat de Califòrnia (Estats Units): la mina Aga i la mina Bird Nest drift. També ha estat descrita en un altre indret propera a la mateixa muntanya, així com a les mines Joe i Grand Central del districte de Tombstone, a l'estat nord-americà d'Arizona. No ha estat trobada en cap altre indret del planeta.

## Referències

* ↑ «Ottoite» (en anglès). Mindat. [Consulta: 24 març 2018].